Oficiālais Vēstnesis L 276 , 28/10/2000 Lpp. 0085 - 0088



Komisijas Lēmums (2000. gada 13. oktobris), ar ko groza Lēmumu 94/323/EK, ar kuru nosaka īpašus nosacījumus, kas reglamentē tādu zvejniecības produktu importu, kuru izcelsme ir Singapūrā (izziņots ar dokumenta Nr. C (2000) 3000) (Dokuments attiecas uz EEZ) (2000/660/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu, tā kā: (1) 1. pants Komisijas 1994. gada 19. maija Lēmumā 94/323/EK, kas nosaka īpašus nosacījumus, kuri reglamentē tādu zvejniecības produktu importu, kuru izcelsme ir Singapūrā [3], nosaka, ka Nacionālās attīstības ministrijas primārās ražošanas departaments (Veterinārā sabiedrības veselības aizsardzības nodaļa) ir Singapūras kompetentā iestāde, kas nosaka un sertificē zvejniecības un akvakultūras produktu atbilstību Direktīvas 91/493/EEK prasībām. (2) Ņemot vērā Singapūras pārvaldes pārstrukturēšanu, kompetentā iestāde zvejniecības produktu veselības sertificēšanai (Nacionālās attīstības ministrijas primārās ražošanas departaments (Veterinārā sabiedrības veselības aizsardzības nodaļa) ir mainīta uz Singapūras Lauksaimniecības-pārtikas un veterināro iestādi: Sabiedrības veterinārās veselības dienestu (AVA). Šī jaunā iestāde ir spēj efektīvi pārbaudīt spēkā esošo tiesību aktu piemērošanu. Tādēļ nepieciešams mainīt kompetentās iestādes nosaukumu Lēmumā 94/323/EK un veselības sertifikātā, kas iekļauts šī lēmuma A pielikumā. (3) Ir lietderīgi saskaņot tekstu Lēmumā 94/323/EK ar tekstu nesen pieņemtajos Komisijas lēmumos, ar kuriem nosaka īpašu nosacījumus, kas reglamentē tādu zvejniecības un akvakultūras produktu importu, kuru izcelsme ir noteikts trešās valstīs. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 94/323/EK groza šādi: 1. Lēmuma 1. pantu aizstāj ar šādu pantu: "1. pants Singapūras Lauksaimniecības - pārtikas un veterinārā iestāde: Sabiedrības veterinārās veselības dienests (AVA) ir Singapūras kompetentā iestāde, kas nosaka un sertificē zvejniecības un akvakultūras produktu atbilstību Direktīvas 91/493/EEK prasībām." 2. Lēmuma 2. pantu aizstāj ar šādu pantu: "2. pants Zvejniecības un akvakultūras produktiem, kuru izcelsme ir Singapūrā, jāatbilst šādiem nosacījumiem: 1. Katram sūtījumam jāpievieno numurēts veselības sertifikāta oriģināls, kas ir atbilstoši noformēts, parakstīts, datēts un kurā ir viena lapa atbilstoši A pielikumā norādītajam paraugam. 2. Produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kuri uzskaitīti šā lēmuma B pielikumā. 3. Izņemot neiesaiņotus saldētus zvejniecības produktus un tādus produktus, kas paredzēti konservētas pārtikas ražošanai, uz visiem iesaiņojumiem ar neizdzēšamiem burtiem jānorāda vārds "SINGAPŪRA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs." 3. Lēmuma 3. panta 2. punktu aizstāj ar šādu tekstu: "2. 2. Uz sertifikāta jānorāda AVA pārstāvja vārds, ieņemamais amats un paraksts un viņa oficiālais zīmogs krāsā, kas atšķirīga no citām atzīmēm dokumentā." 4. Lēmuma A pielikumu aizstāj ar šī lēmuma pielikumu. 2. pants Šis lēmums ir adresēts dalībvalstīm. Briselē, 2000. gada 13. oktobrī Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 145, 10.6.1994., 19. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------